Patricia Crawford

Festmény Patricia Crawfordról

### Tisztség betöltése

(Secretary of Culture and Arts) 1853. március 4. - (First Lady) 1850. július 9. -

## Életrajzi adatok

### Gyermekek

William T. Crawford (b. 1834)
Scott Crawford (b. 1837)

Catherine Crawford (b. 1841)

## **Patricia Crawford**

Patricia Crawford (née. *Stevens*) jelenleg az Egyesült Államok First Ladyje, Thomas Crawford elnök felesége. 1853. március 4.-e óta az Amerikai Egyesült Államok kultuszminisztere.

### **Családi háttere**

Patricia Stevens egy felső tízezerbeli családba született. A dinasztia brit arisztokrata leszármazású, a gyarmatosítások során érkeztek még évszázadokkal korábban az Újvilágba. A szabadságharc alatt az Egyesült Államokat támogatták, igaz, csak passzívan. A család ekörül vette fel a Stevens nevet. Hatalmas birtokokkal rendelkeznek Florida területén. Furcsa módon az 1820-as években a család támogatta az abolicionista mozgalmat és a 13. alkotmánymódosítást, vagyis az önkéntelen szolgaság betiltását követően lázongás nélkül alkalmazkodtak az új rendhez. Korábbi rabszolgáikat felszabadították és korrekt feltételek mellett ajánlottak nekik valós munkaviszonyt. Apja, Henry L. Stevens továbbra is a floridai földek tulajdonosa és a családfő. Anyja Mary Stevens polgári családból származik. 4 testvére van.

### **Gyermekkora**

Születése után megkeresztelték a római katolikus egyházban és egész kisgyermekkorában katolikus neveltetést kapott. Megtanították neki, hogy mik az igaz erények és mik az elkerülendő bűnök. Hogyan kell morálisan viselkedni. Megtanították neki a Bibliát, annak a legfontosabb tanításait, kívül-belül. Arra nevelték, hogy felnőtt korában férjhez fogják majd adni és remekül kell háziasszonyként teljesítenie. Az a feladata, hogy családot alapítson és férje munkássága mellett a háztartás vezetője legyen.

### **Oktatása**

6 éves korától egyházi iskolába járatták. Kitűnő tanuló volt világéletében, gyermekkori neveltetése megmutatkozott iskolai éveiben is, ugyanis magatartása, magaviselete hibátlan volt, a társaival jól kijött és igyekezett a lehető legjobban teljesíteni. Szorgalmas volt, mindig megcsinálta házi feladatát és jó jegyeket szerzett. Az érettségit kitűnő eredményekkel és dicsérettel végezte el, osztályelsőként.

### **Családalapítás**

1831-ben, amikor Patricia 16 éves volt, találkozott az akkor 21 éves Thomas Crawforddal egy vonati kocsiban, amikor családi birtokukról utazott rokonaihoz a városba. Ugyanabba a fülkébe szólt a jegyük és véletlenül senki másé. Szóba elegyedtek, gyorsan megismerték egymást. Az ezt követő évben majdnem napi szinten leveleztek egymással, hiszen ekkor Thomas még a katonai akadémián tanult. Miután Crawford elvégezte az akadémiát, 1833. december 18.-án összeházasodtak. Patricia ekkor vette fel a Crawford nevet.

Rövidesen ezt követően, 1834-ben már megszületett első gyermekük, William Thomas Crawford. Alig három évvel rá megszületett másik fiuk, Scott és erre 4 évvel pedig lányuk és egyelőre utolsó gyermekük, Catherine, 1841-ben. Williamet kadétképzőbe járatják, melyet követően hadi akadémiára akarják küldeni. Scott jelenleg egy egyetem gimnáziumának diákja és Catherine - anyjához hasonlóan - katolikus iskolába jár.

### **Közéleti tevékenysége**

Főképpen 1844 óta folyamatosan részt vesz férje kampánytevékenységén és nyilvános, formális eseményeken. Népszerű, hiszen háziasszony létével, ez mellett természetesen fakadó karizmájából, szerénységéből és megnyerő külső-belsőjéből fakadóan nagyon sok szavazatot férje nem is feltétlenül saját maga, vagy programja, hanem a családja, azon belül is felesége miatt kapta.

1850. július 9.-én férje, Thomas Crawford átvette az elnöki pozíciót a korábbi elnök, Zachary Taylor halálát követően, s így Patricia vált a First Ladyvé.

1853. március 4.-e óta az Amerikai Egyesült Államok kultuszminisztere.